
Al-Hafiidh — Mhifadhi Aliyetakasika” 


Hakika sifa zote njema ni za Allah, twamhidi, twamtaka 
msaada na kumtaka msamaha, twajilinda kwake kutokana 
na shari za nafsi zetu na kutokana uovu wa vitendo vyetu, 
yeyote atakayeongozwa па Allah basi hakuna 
atakayempoteza, na atakayempoteza basi hakuna awezaye 
kumuongoza, na nashuhudia kuwa hapana apasaye 
kuabudiwa isipokuwa Allah peke yake hana mshirika, na 
nashuhudia kwamba Muhammad ni mja na mtume wake, 
swala na salamu nyingi zimshukie yeye, watu wa nyumba 


yake na sahaba zake. 
Ama baada ya hayo. 
Mcheni Allah kwa hakika ya kumcha na mumchunge 


katika siri na minong'ono. 
Enyi Waislamu: 


Allah aliyetukuka ana majina mazuri zaidi yaliokusanya 
sifa za ukamilifu na za juu, Na majina ya Allah na sifa zake 
yanaashiriana baadhi yake kwa baadhi mengine, Naye Allah 
anao uwezo kamili na matakwa yasiyo na vikwazo,na 


hekima iliyofikia upeo, na daraja za watu katika uja na 


d) Hotuba imetolewa katika almasjid an-nabawiy tarehe 
1/8/1443H, sawia na 4/3/2022. 

ukaribu wao kwa Allah ni kwa kadri уа elimu yao 
kuhusiana na majina па sifa zake [Allah], na miongoni mwa 
majina yake kuna yale lau mja atayakusanya basi ataingia 
Peponi, na kila kilicho ulimwenguni, kati ya harakati au 
utulivu, hakika simengine ila ni katika athari za majina yake 
па sifa zake, amesema [Allah] mkuu wa shani: {Allah ndiye 
ameziumba mbingu saba, na ardhi kuwa mfano wa 
hizo, Amri zake zinashuka baina yake, ili mjue 
kwamba Allah ni mwenye uweza wa kila kitu, na 
kwamba Allah amekizunguka kila kitu kukijua}. 

Na ni katika majina yake aliyojiita nayo [Allah] 
aliyetukuka, na akajifahamisha nayo kwa viumbe vyake: 
«Al-Hafiidh» па «Al-Haafidh», [yani Mhifadhi wa kila 
kitu], amekihaifadhi kila alichokileta miongoni mwa 
viumbe kwa uwezo wake, na lau sio uhifadhi wake basi vitu 
hivyo vingetoweka na kumalizika, na lau sio uhifadhi wake, 
basi nidhamu ya viumbe ingeliharibika na baadhi yao 
wangewafanyia uadui wengine. 

Basi mbingu, ardhi, na vilivyomo ndani yake hakika 
simengine isipokuwa zinasimama kwa amri Yake [Allah], 
amesema [Allah] mkuu wa shani: {Kwa hakika Allah 
ndiye anayezuilia mbingu na ardhi zisiondoke, na 


kama zitaondoka hakuna wa kuzizuia isipokuwa 

yeye}, Amezihifadhi pamoja па vilivyo ndani yake ili 
zibakie muda zilioandikiwa, kwa hivyo haziwezi kuondoka 
wala kutoweka, na kuzihifadhi ni jambo rahisi kabisa na 
lepesi zaidi kwake, {Kursiy yake imeenea kwenye 
mbingu na ardhi; wala kuvilinda hivyo hakumshindi, 


na Yeye ndiye aliye juu, na ndiye МКпи}. 


Hifadhi yake inakusanya viumbe vyake vyote, hakuna 
asiyehitajia hifadhi yake japo muda wa upepeso wa jicho 
{Hakika Mola wangu ni mwenye kuhifadhi kila kitu}, 
Na hakuna chochote kilicho mbinguni au juu ya ardhi au 
chini yake isipokuwa kimehifadhiwa ndani ya kitabu, 
{Kwa hakika tunajua kiasi cha kila kinachopunguzwa 
na ardhi katika miili yao (wakati wanapooza huko 
makaburini). Na kwetu kiko kitabu kinachohifadhi 
(kila kitu)!. Amesema ibnu Kathir Allah amrehemu: 
<Yani: kwa hakika tumeshajua kile kinaliwa na ardhi katika 
miili yao wakati wanapooza makuburini mwao, tunajua 
hilo wala haifichiki kwetu: Wapi miili ilitawanyikia? 
Ilienda wapi? Na iliishia wapi?>. 

Na katika kuwahifadhi waja wake: Kuwa amewawekea 
Malaika wanaoshika zamu katika kuwahifadhi, mbele yao 


na nyuma yao, wanawalinda kutokana na madhara na maafa 


kwa amri yake Allah, (Ana (kila mtu) kundi la Malaika 

mbele yake na nyuma yake: wanamlinda (na 
kuyadhibiti anayoyafanya) kwa amri ya Allah}, 
Amesema Mujahid - Allah amrehemu-: «Hakuna mja 
yeyote isipokuwa anao Malaika aliowakilishwa kumchunga 
akiwa amelala au ameamka kutokana na shari ya majini na 
watu na wadudu wabaya, basi hakuna chochote kati ya hizo 
kitamjia kumdhuru (mja) isipokuwa Malaika husema: rudi! 


Isipokuwa kitu Allah atakiidhinisha basi kitamsibu> 


Naye [Allah] Anawahifadhia waja wake vitendo vyao 
wala hakuna kinachosahaulika katika maneno yao, na 
amemwekea kila mtu Malaika anayehifadhi amali yake, na 
anayadhibiti yote anayoyafanya kati ya matendo ya utiifu au 
maasi, ((Naapa ya kuwa) hakuna nafsi yeyote ila inayo 
mchungaji juu yake, (anayetazama amali zake)!, nazo 
[amali za mja| pia zimehifadhiwa katika kurasa za Malaika 
{Na hakika juu yenu kuna wenye kuwatunza, 
Watukufu wenye kuandika, wanajua 


mnayoyatenda}. 


Na vipenzi vya Allah miongoni mwa Manabii -salamu 
ziwashukie- na wafuasi wao, wanao pamoja na hiyo 
[iliyotangulia] hifadhi ya maalum, kwani Yeye aliyetakasika 
anawahifadhi kutokana na yanayodhuru imani yao, au 


kutikisa yakini yao, miongini mwa utata, fitina na 

matamanio, kama anavyowahifadhi kutokana na maadui 
wao miongoni mwa majini na watu akawanusuru juu yao 


na kuwakinga na vitimbi vyao. 


Na atakayehifadhi amri za Allah kwa kuzitekeleza na 
makatazo kwa kuyaepuka, na akachunga mipaka yake na 
asiivuke, Allah atakuwa naye katika hali zake zote popote 
atakapolekea, atamzunguka na kumnusuru, hivyo basi 
atamhifadhia dini yake kutokana na utata na matamanio, 
atamhifadhia dunia yake, atamhifadhia watu wake, na 
atamhifadhia dini yake wakati wa kufa, amfishe juu ya 
imani, Amesema [Nabii] -salamu zimshukie] «Mhifadhi 


Allah naye atakuhifadhi, mhifadhi Allah utampata 


daima mbele yako» Imepokewa na Tirmidhi. 


Mitume wa Allah walifikisha ujumbe wa Mola wao, па 
wakasimamisha dini alioiridhia Allah kwa waja wake, na 
wakakumbana na magumu na mazito katika njia hii, na 
ilikuwa kimbilio na tegemeo lao ni Mhifadhi [Allah] 
aliyetakasika, basi akawahifadhi na kuwalinda kutokana na 
upotevu katika ufikishaji, na [Mitme] waliudhiwa naye 


[Allah] akawalinda kutokana па vitimbi vya maadui zao. 


Alitupwa Ibrahim kwenye moto mkubwa usioacha kitu 
chochote unachokiijia ila hukiteketeza, naye akajifunga na 


Mhifadhi aliyetakasika na akasema: {Allah anatutosha. 


a-alqasim.com 


6 AL-HAFIIDH — MHIFADHI Aliyetakasika 


Naye ni mbora wa kutegemewa}, basi Allah akamuokoa 


nao, na moto ukawa baridi па salama juu yake. 


Naye Ismaeel -ашаш iwe juu yake- alilazwa па babake 
ili amchinje kama alivyoamrishwa na Mola wake, basi pindi 
walipojisalimisha kwa amri ya Allah na wakasadikisha ile 
ndoto, па [Ismaeel] akamwambia babake: {Fanya 
unayoamrishwa, utanikuta inshaAlalh miongoni 
mwa wanaosubiri}, Allah Mhifadhi alimtolea fidiya kwa 
kichinjo kitukufu [kondoo]. 


Naye Hud -amani iwe juu yake- aliwalingania watu 
wake, nao walipompinga na wakamwahidi kumuudhi, 
alikimbilia kwa Mola wake Mhifadhi na akasema: {Ма 
kama mtarudi nyuma (hainidhurishi kitu); 
nimekwisha kukufikishieni niliotumwa nayo kwenu; 
Na Mola wangu atawafanya makhalifa (wakazi wa 
mahali hapa) watu wengine wasiokuwa nyinyi; wala 
hamtaweza kumdhuru hata kidogo. Hakika Mola 
wangu ni mwenye kuhifadhi kila kitu}, yani: atanikinga 
kutokana na shari zenu, vitimbi vyenu na atanikinga na 


UOVU Wenu. 


Hifadhi ya Allah ni kamilifu kuliko ya watu, ndugu zake 
Yusuf walijiegemezea jukumu la kumhifadhi, na 


wakamwambia baba yao: {Mpeleke kesho pamoja nasi 

(machungani); atakula kwa furaha na kucheza; na 
bila shaka sisi tutamlinda}, wakampoteza, na pindi 
Yaquub -amani imshukie- alipoegemeza hifadhi ya Yusuf 
na ndugu yake kwa Allah па аКавета: (па Allah ndiye 
Mbora wa kulinda, naye ndiye anayerehemu kweli 
kweli kuliko wenye kurehemu wote}, Allah 
aliwahifadhi na akawarejesha kwake na wakawa na mwisho 
mwema, bali akamjalia Yusuf -amani iwe juu yake- ni 
mhifadhi wa haki za waja wake, Yusuf alisema kuhusu nafsi 
yake: {Hakika mimi ni mlinzi mzuri na mjuzi 
hodari}. 


Naye mamake Musa -amani imshukie- alimtupa 
[Musa] kwenye mto hali ya kuwa bado ni wa kunyonya, 
yote hayo akiwa na tumaini kwa hifadhi ya Allah, na Mola 
wake akamlinda, na akamtengeneza na kumuandaa chini ya 
jicho lake, tena ndani ya nyumba ya adui wake, na akamjalia 
kuwa Nabii mwenye shani kuu miongoni mwa Mitume 


wenye ustahimilivu mkubwa. 


Naye Yunus -amani iwe juu yake- alimezwa na Samaki 
akawa katika giza la tumbo la Samaki, bahari na usiku, 
akamwita Mola wake Mhifadhi {Hakuna apasye 
kuabudiwa isipokuwa wewe, Mtakatifu; hakika mimi 


nilikuwa ni miongoni mwa wenye kudhulumu (nafsi 

тао)}, basi Mola wake akapokea maombi yake па 
akamuokoa kutokana na huzuni ile, na hivyo ndivyo Allah 
anavyowaokoa walioamini, wala hakupotea bure kwenye 
ufuo {Tukamtoa kwenye tumbo la samaki na 
tukamtupa ufukoni (ufuoni), hali ya kuwa ni 
mgonjwa. Na tukamuoteshea mmea wa mbatikhi 


(akawa anakula). 


Naye Suleiman -ашаш iwe juu yake- alipewa ufalme 
mkubwa, Allah akamdhalilishia majini wakawa wanafuata 
amri yake, na wanamtengenezea vitu vya ajabu, na akawa 
Allah anamhifadhi kutokana na uasi wao na maudhi yao, 
amesema [Allah] mkuu wa shani: {Na pia mashetani 
wanampigia mbizi (ili wamtolee lulu) na kumfanyia 
kazi nyenginezo. Nasi tulikuwa walinzi wao}, 
amesema ibnu Kathir -Allah amrehemu-: <Yani: Allah 
alimhifadhi asidhuriwe na yeyote miongoni mwa 
mashetani, bali wote walikuwa kwenye mkono wake na 
chini ya ushindi wake, hakuna aliyejasiri kumkaribia au 
kumsogelea, bali amefanya kuwa mdhibiti wao, akitaka 


anamuachilia na akitaka anamfunga amtakaye kati yao >. 


Naye Isa -amani iwe juu yake-, mayahudi walifanya 
njama za kumuua na kuumaliza utume wake, Allah 


akamnyanyua kwake akiwa hai na akamlinda kutokana na 

mikono yao, na akamkomboa kwa mtu aliyefanana naye 
miongoni mwa maadui wake, (Hali hawakumwua wala 
hawakumsulubu, bali walifananishiwa (mtu 


mwingine wakamdhani ni Isa)}. 


Na Allah alitamatisha ujumbe kwa Mtume wetu 
Muhammad- rehema na amani zimshukie-, па akadhamini 
kumhifadhi akasema: (Ма Allah atakulinda па watu}; 
Yani: atamlinda na hila zao na vitimbi vyao, na atauhifadhi 


ujumbe wako na yale uliokuja nayo. 


Alisema Jaabir -Allah awe radhi naye-: <Tulirudi na 
Mtume wa Allah -rehema па amani zimshukie- hata 
tulipofika Dhaati arrigaa', tulipata mti wenye kivuli 
kizuri tukamwachia Mtume-rehema na amani 


zimshukie-, akaja mtu miongoni mwa washirikina 


hali ya kuwa upanga wa Mtume -rehema na amani 
zimshukie- umeangikwa kwenye mti, akauchukua 
na kuutoa kwenye ala yake, na akamwambia Mtume 
wa Allah- rehema na amani zimshukie- 
Unaniogopa? Akamjibu: Hapana, akamuuliza: Nani 
atakayekulinda nami? Akamjibu: Allah atanilinda 
nawe, akaurudisha upanga wake kwenye ala, kisha 


akauangika». Imepokewa na Bukhari na Muslim. 


Nao wafuasi wa Mtume -rehema na amani zimshukie- 

wanalo fungu katika ulinzi na hifadhi ya Allah kwa kadri 
wanavyomfuata [Mume], Amesema Ibn Al-Qayyim -Allah 
amrehemu-: «wafuasi wa Mtume -rehema na amani 
zimshukie- wana fungu la hifadhi ya Allah, ulinzi wake, 
kinga yake, kuwatia nguvu, na kuwanusuru, kwa kadri ya 
ufuataji wao [kwa Mtume -rehema па amani zimshukie-] 


wanatofautiana kwa wingi na uchache». 


Nayo Qur'ani tukufu ndicho kitabu cha mwisho na 
kamili kuliko vyote, Allah amedhamini kukihifadhi, 
Akasema: {Hakika sisi ndio tulioteremsha ukumbusho 
huu (hii Qur'ani); na hakika sisi ndio tutailinda}, kwa 
hivyo, haitafikiwa na mikono ya kubadilisha wala 
haitaongezwa ndani yake batili, wala hayatapunguzwa 
yaliyomo ndani yake miongoni mwa hukumu zake, mipaka 
yake na faradhi zake; kwani matamshi yake na maana yake 
yamehifadhiwa, Amesema Allah: mkuu wa shani:{Bila 
shaka hicho ni kitabu chenye nguvu na utkufu. 
Haitakifikia batili mbele yake wala nyuma yake}, na 
pindi Allah alipowaegemezea mayahudi na wanaswara 
jukumu la kuhifadhi vitabu vyao, akasema: {kwa sababu 
walitakiwa kuhifadhi kitabu (hicho) cha Allah}, hapo 


viliingiwa na ipotoshaji na ubadilishaji. 


Na mbingu ndio mlango wa kushuka wahyi hadi 

ardhini, kwa hivyo Allah ameihifadhi kwa Malaika па 
vimondo ili kukihifadhi kitabu chake kutokana na wizi wa 
shetani | wanataka kusikiliza yasemwayo mbinguni|, {Bila 
shaka sisi tumeipamba mbingu ya karibu (hii) kwa 


pambo la nyota. Na kuilinda na kila shetani aliye asi}. 


Na hakuna mja asiyehitajia kumuomba Allah ulinzi, 
Alikuwa Mtume -rehema na amani zlmshukie- 
akimuomba Mola wake dua inayokusanya nguzo za ulinzi 
kila asubuhi na jioni, anasema: <Ewe Allah, nihifadhi 
mbele yangu, nyuma yangu, kuliani kwangu, kushotoni 
kwangu na juu yangu na najilinda kwa utukufu wako 
kutokana na kudidimizwa kwa chini yangu» Imepokewa па 
Abu Dawuud, yani: nilinde kutokana na shari ya majini na 
wanadamu na wadudu wanaoudhi, na kutokana na shari ya 
Iblisi aliyesema {kisha nitawaijia kwa mbele yao na 
kwa nyuma yao na kuumeni (kuliani) kwao na 
kushotoni kwao}, na unilinde kutokana na balaa 
inayoshuka, na kudidimizwa ardhini, adhabu na 


maangamizo yote kwa jumla. 


Na mja anapokuwa amelala aweza kudhuriwa na majini 
na vitu vingenevyo, mwenye kusoma ayat alkursiy 
anapotaka kulala ataendelea kuwa na mlinzi kutoka kwa 


Allah, wala shetani hatamsogelea hadi asubuhi. Imepokewa 

na Bukhari. 


Na wala mja hakosi kumhitajia Allah katika hali уа 
kuamka kwake baada ya kulala, Amesema [Mtume] - 
rehema na amani zimshukie- <Atakapofika mmoja wenu 
kitandani mwake, basi aseme: Umetakasika Mola wangu, 
kwa amri yako nawekelea ubavu wangu, na kwa uwezo 
wako nitaunyanyua, ukiichukua roho yangu, basi isamehe, 
na ukiirejesha — ukinirudishia roho yangu-, basi iihifadhi 
kwa zile njia unazowahifadhia waja wako wema» 


imepokewa na Bukhari na Muslim. 


Na atakayeilinda mipaka ya Allah kwa namna 
aliyoamrisha, kwa kutekeleza amri kwa ikhlasi na 
ukamilifu, Allah atamuingiza Peponi , Asema aliyetukuka: 
(Haya ndiyo mnayoahidiwa, kwa kila aelekeaye (kwa 
Allah), ajilindaye (na maasia). 

Na baada ya hayo, Enyi waislamu: 


Allah ni mtukufu na mkubwa, ameuhifadhi ulimwengu 
na vyote vilivyo ndani yake pamoja na kuwa ni mpana; Na 
nafsi ina maumbile ya kumpenda anayeihifadhi na kuilinda, 
Naye Allah anakulinda kila mahali na kila wakati, basi yeye 
ndiye aliye na haki zaidi ya kupendwa na kutiiwa, na 
atakayehisi kuwa Allah anamhifadhia amali zake 


itampelekea kumchunga daima. 

Na atakayekuwa na Yakini kuwa Allah peke yake ndiye 
mlinzi wa kila kitu, na kwamba kulinda kwake vitu ndiko 
kukamilifu kuliko ulinzi wa viumbe, atamtegemea Allah 
katika kuilinda dini yake, watu wake, Watoto wake, mali 
yake na yasiyokuwa hayo, na sababu kubwa anayoichukua 
mja kupata hifadhi na ulinzi kwa nafsi yake ni 
kumpwekesha Allah na kumtii, naye Allah akiachiwa kitu 
hukihifadhi. 


Najilinda kwa Allah kutokana na shetani aliyefukuzwa 
kutoka kwaenye rehema ya Allah. 


{Na Mola wako ni mwenye kuhifadhi kila kitu} 


Allah anibarikie mimi na nyinyi... 

Hotuba ya Pili 


Tunamhimidi Allah па tunamsifu kwa wema wake, na 
tunamshukuru kwa kutuafikia na kutuneemesha, na 
nashuhudia kuwa hapana apasaye kuabudiwa isipokuwa 
Allah peke yake hana mshirika naye, |nashuhudia haya| 
kuiadhimisha shani yake, na nashuhudia ya kwamba 
Muhammad ni mja na mtume wake -swala na salamu 
nyingi zaidi zimshukie yeye, watu wa nyumba yake na 


sahaba zake. 
Enyi Waislamu: 
Atakayejua kuwa Allah ni mhifadhi wa kila kitu, na 


kwamba ana uwezo juu yake, hatazitegemea sababu, lakini 
atazifanya akiwa na yakini kwamba hifadhi yote iko 
mikononi mwa Allah, na kwamba huenda sababu zisilete 
matokeo yake, kwa hiyo akawa mkweli katika 
kumtegemea Allah; na akamwelekea Yeye peke yake katika 
kumuomba ulinzi, kinga, salama kutokana na maudhi, na 


kuokolewa na maagamizi. 


Kisha mjue kwamba Allah amewaamrisha kumswalia... 

